
                                                               FABULE 
 
 
                                                     Tot păţitu-i priceput 
 
 
Mulţi ce prieteni se numesc 
Vorbe bune ticluiesc 
Ca să te facă să crezi 
Fără prea multe dovezi 
 
Că eşti bun,frumos şi mare, 
Că ai lumea la picioare, 
Dară când ai dat de greu 
Păţeşti ce-am păţit şi eu: 
 
Nimeni nu te mai cunoaşte, 
Deşi necazul te paşte, 
Te lasă în drum de  praf 
Toţi să te facă pilaf. 
 
Deci,prieteni de vrei să ai, 
Încredere să nu dai 
Oricui pe stradă te-alintă 
Doar ca să-ţi tragă o chintă, 
Când ai necazuri să fie 
Marioneta de pe glie. 
 
 
 
 
 
 
                                                   Puteri supraestimate 
 
 
 
Două oale au plecat 
Să se vânture prin sat. 
Să vadă ce mai e nou, 
Să prindă din zbor ecou 
Cine ce-a mai cumpărat, 
Ce vecini noi s-au mutat. 
 
Una-i albă,emailată, 
Cealaltă din lut lucrată. 
 
-Hai,surată,vino-ndată, 
Zice oala emailată, 
Că te spargi nu-ţi fie teamă, 
Te  apăr, de bună seamă, 
Şi nimic n-ai să păţeşti 
Un ceas dacă rătăceşti. 
 
 
După-un pic de ezitare 
Oala iese la plimbare 
Cu sora mai curajoasă, 
Mai albă şi mai lucioasă. 
 
Pe un drum cu multe hopuri, 
Crengi căzute,dar şi dopuri 
De canal descoperite, 
Oalele merg rătăcite 
Clătinându-se din şale 
Şi rupându-se în cale. 
 
Oala-aceea emailată 
Prima cade  secerată 
Şi se face bucăţele 
Prin noroaie şi vergele. 
 
Sora ei de lut topit 
De mânie s-a ţicnit: 
-Te-ai dat mare că m-ajuţi, 
Că noroiul o să-nfrunţi, 
Ca s-ajung acasă-ntreagă. 
Acum cine-o să dreagă? 
Tu,curaju-ntruchipat 
De la primul vânt picat? 
 
 
 
 
 
 
 
 
 
 
 
 
 
 
 
 
 
                                                    Vulpea păcălită de urs 
 
 
 
Ursul de vulpe păcăşit 
Într-o zi ce s-a gândit? 
„M-a lăsat ea fără coadă, 
Dar acum e o neroadă 
 
Şi-am să i-o plătesc şi eu, 
O să mă simt ca un zeu 
De-o rămââne şi ea ciungă, 
De râsul junglei s-ajungă”. 
 
Se duce la ea-ntr-o zi 
Şi-i vorbeşte parc-ar fi 
Cu ea frate,prieten,rudă 
Sau i-ar fi fiică preacrudă. 
 
-Draga mea vulpe iubită, 
Am o veste cam codită 
Ce-am autit-o aseară 
De la un păun de vară. 
 
Vine-ndată o furtună 
Ce face pământul dună 
Uriaşă,fără apă, 
Ce gâtul de sete-nţapă. 
 
Regele leu nu se-ndoaie: 
Toate cozile se taie, 
Altfel în trei zile mori, 
Ajungi hrană pentru ciori. 
 
Vulpea sare-n sus deodată 
Şi,ca strechea,speriată, 
Taie coad şi suspină 
Anunţând şi-altă vecină. 
 
Vestea  s-a dus fulgerând 
Şi cozi de vulpi secerând. 
 
 
 
 
 
 
 
                                                Pacient şi medic 
 
 
Sus,pe o câmpie-ntinsă, 
De vreo două zile ninsă, 
Lupul c-un murg se-ntâlni 
Şi îi spuse într-o zi: 
 
-Dragul meu,de ai vreo boală 
Ţi-o vimdec precum la şcoală. 
Eu,să ştii,pot să te-ajut. 
Să-ţi dau un leac cunoscut, 
Căci sunt doctor de-animale, 
Vindec orice fel de boale. 
 
Şi se-apropie de el, 
Vrând să-l pipăie niţel, 
Să simtă cu colţii puls, 
Că foamea îi dă impuls. 
 
-Mulţumesc,eşti tare bun, 
Zice calul.Vreau să-ţi spun 
Cred că tu eşti mai bolnav, 
Eşti zi şi noapte hulpav. 
 
Am să-ţi găsesc eu un leac 
Să nu te mai iei în veac 
De nicio fiinţă vie, 
Chiar de-ai trăi ani o mie. 
 
Şi odată mi-l lovi, 
Cu copita mi-l pocni, 
Lupul pe spate căzu 
Şi pe loc se prefăcu 
Într-un maldăr de oscioare 
Fără putere prea mare. 
 
 
 
 
 
 
 
 
                                                       Comoara neştiută 
 
Când plugarul a murit, 
Copiii au auzit 
Că tatăl lor le-a lăsat 
În pământul nesăpat 
O comoară inedită, 
Unică,nepreţuită. 
 
Fraţii erau numai doi, 
Însă a-nceput război 
S-au bătut prin tribunale, 
Cu-avocaţi,certuri fatale, 
Bătăi şi înjurături, 
Pagube,zgârieturi. 
 
După ani şi ani de zile, 
Când au mers sute de mile 
Fără bani,fără averi 
Şi lipsiţi chiar de puteri, 
 
A venit peste o vreme 
Un străin ce nu se teme 
Şi-a căutat o comoară 
Ascunsă în holdişoară. 
 
A arat şi-a semănat, 
Bogăţie-a adunat. 
 
